ddrg/super_eurlex huggingface dataset:
Απόφαση του Συμβουλίου

της 26ης Φεβρουαρίου 2001

για τη σύναψη συμφωνίας μεταξύ της Ευρωπαϊκής Κοινότητας και των Ηνωμένων Πολιτειών της Αμερικής για την ανανέωση του προγράμματος συνεργασίας στους τομείς της τριτοβάθμιας εκπαίδευσης και της επαγγελματικής εκπαίδευσης και κατάρτισης

(2001/196/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως τα άρθρα 149 και 150, σε συνδυασμό με το άρθρο 300 παράγραφος 3 πρώτο εδάφιο,

την πρόταση της Επιτροπής,

τη γνώμη του Ευρωπαϊκού Κοινοβουλίου,

Εκτιμώντας τα ακόλουθα:

(1) Το Συμβούλιο, με την απόφασή του της 22ας Μαΐου 2000, εξουσιοδότησε την Επιτροπή να διαπραγματευτεί συμφωνίες συνεργασίας στους τομείς της τριτοβάθμιας εκπαίδευσης και της επαγγελματικής κατάρτισης ανάμεσα στην Ευρωπαϊκή Κοινότητα, τον Καναδά και τις Ηνωμένες Πολιτείες της Αμερικής.

(2) Η Κοινότητα και οι Ηνωμένες Πολιτείες της Αμερικής αναμένουν να αποκτήσουν αμοιβαία οφέλη από μια τέτοια συνεργασία, η οποία πρέπει, από την πλευρά της Κοινότητας, να είναι συμπληρωματική προς τα διμερή προγράμματα μεταξύ των κρατών μελών και των Ηνωμένων Πολιτειών της Αμερικής και να προσφέρει μια ευρωπαϊκή προστιθέμενη αξία.

(3) Η συμφωνία μεταξύ της Ευρωπαϊκής Κοινότητας και των Ηνωμένων Πολιτειών της Αμερικής για την ανανέωση του προγράμματος συνεργασίας στον τομέα της τριτοβάθμιας εκπαίδευσης και της επαγγελματικής εκπαίδευσης και κατάρτισης θα πρέπει να εγκριθεί,

ΑΠΟΦΑΣΙΖΕΙ:

Άρθρο 1

Η συμφωνία μεταξύ της Ευρωπαϊκής Κοινότητας και των Ηνωμένων Πολιτειών της Αμερικής για την ανανέωση του προγράμματος συνεργασίας στον τομέα της τριτοβάθμιας εκπαίδευσης και της επαγγελματικής εκπαίδευσης και κατάρτισης, εγκρίνεται εξ ονόματος της Κοινότητας.

Το κείμενο της συμφωνίας επισυνάπτεται στην παρούσα απόφαση.

Άρθρο 2

Η αντιπροσωπεία της Ευρωπαϊκής Κοινότητας στη μεικτή επιτροπή που αναφέρει το άρθρο 6 της συμφωνίας αποτελείται από έναν εκπρόσωπο της Επιτροπής, επικουρούμενο από έναν εκπρόσωπο από κάθε κράτος μέλος.

Άρθρο 3

Ο πρόεδρος του Συμβουλίου προβαίνει στις κοινοποιήσεις που προβλέπει το άρθρο 12 της συμφωνίας.

Βρυξέλλες, 26 Φεβρουαρίου 2001.

Για το Συμβούλιο

Ο Πρόεδρος

A. Lindh
Απόφαση του Συμβουλίου

της 26ης Φεβρουαρίου 2001

για το διορισμό ενός μέλους από το Ηνωμένο Βασίλειο στην Οικονομική και Κοινωνική Επιτροπή

(2001/174/ΕΚ, Ευρατόμ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 258,

τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 166,

την απόφαση του Συμβουλίου της 15ης Σεπτεμβρίου 1998, για το διορισμό των μελών της Οικονομικής και Κοινωνικής Επιτροπής, για την περίοδο από τις 21 Σεπτεμβρίου 1998 έως τις 20 Σεπτεμβρίου 2002(1),

Eκτιμώντας ότι μετά την παραίτηση του κ. Tom JENKINS, η οποία γνωστοποιήθηκε στο Συμβούλιο στις 17 Δεκεμβρίου 1999, έχει κενωθεί μια θέση μέλους στην προαναφερόμενη Επιτροπή,

έχοντας υπόψη τις υποψηφιότητες που πρότεινε η βρετανική κυβέρνηση,

έχοντας λάβει τη γνώμη της Επιτροπής των Ευρωπαϊκών Κοινοτήτων,

ΑΠΟΦΑΣΙΖΕΙ:

Άρθρο μόνο

Ο κ. David FEICKERT διορίζεται μέλος της Οικονομικής και Κοινωνικής Επιτροπής, σε αντικατάσταση του κ. Tom JENKINS και για το υπόλοιπο της θητείας του, δηλαδή έως τις 20 Σεπτεμβρίου 2002.

Βρυξέλλες, 26 Φεβρουαρίου 2001.

Για το Συμβούλιο

Ο Πρόεδρος

M. Winberg

(1) ΕΕ L 257 της 19.9.1998, σ. 37.
Απόφαση της Επιτροπής

της 25ης Ιανουαρίου 2001

για την τροποποίηση της απόφασης 93/693/ΕΟΚ για την κατάρτιση καταλόγου των κέντρων συλλογής σπέρματος τρίτων χωρών, τα οποία έχουν εγκριθεί για την εξαγωγή σπέρματος οικοσίτων βοοειδών στην Κοινότητα

[κοινοποιηθείσα υπό τον αριθμό Ε(2001) 156]

(Κείμενο που παρουσιάζει ενδιαφέρον για τον ΕΟΧ)

(2001/104/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 88/407/ΕΟΚ του Συμβουλίου, της 14ης Ιουνίου 1988, για τον καθορισμό των απαιτήσεων υγειονομικού ελέγχου που ισχύουν στις ενδοκοινοτικές συναλλαγές και στις εισαγωγές κατεψυγμένου σπέρματος βοοειδών(1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 9 παράγραφος 1,

Εκτιμώντας τα ακόλουθα:

(1) Με την απόφαση 93/693/ΕΟΚ της Επιτροπής(2), όπως τροποποιήθηκε τελευταία από την απόφαση 2000/564/ΕΚ(3), καταρτίζεται ένας κατάλογος εγκεκριμένων κέντρων συλλογής σπέρματος για την εξαγωγή στην Κοινότητα σπέρματος οικοσίτων βοοειδών από τρίτες χώρες.

(2) Οι αρμόδιες κτηνιατρικές υπηρεσίες του Καναδά υπέβαλαν αίτηση για την προσθήκη στον κατάλογο κέντρων συλλογής σπέρματος που έχουν εγκριθεί επισήμως για την εξαγωγή από τον Καναδά στην Κοινότητα σπέρματος οικοσίτων βοοειδών.

(3) Η Επιτροπή έλαβε από τον Καναδά εγγύηση, όσον αφορά τη συμμόρφωση με τις απαιτήσεις που προσδιορίζονται στο άρθρο 9 της οδηγίας 88/407/ΕΟΚ.

(4) Ως εκ τούτου, είναι αναγκαίο να τροποποιηθεί ο κατάλογος των εγκεκριμένων κέντρων στον Καναδά.

(5) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Στο παράρτημα της απόφασης 93/693/ΕΟΚ, στον κατάλογο που αφορά τον Καναδά, προστίθεται το ακόλουθο κέντρο συλλογής σπέρματος:

>ΘΕΣΗ ΠΙΝΑΚΑ>

Άρθρο 2

Η παρούσα απόφαση απευθύνεται σε όλα τα κράτη μέλη.

Βρυξέλλες, 25 Ιανουαρίου 2001.

Για την Επιτροπή

David Byrne

Μέλος της Επιτροπής

(1) ΕΕ L 194 της 22.7.1988, σ. 10.

(2) ΕΕ L 320 της 22.12.1993, σ. 35.

(3) ΕΕ L 236 της 20.9.2000, σ. 33.
Απόφαση του Συμβουλίου

της 12ης Φεβρουαρίου 2001

για διορισμό ιταλικού αναπληρωματικού μέλους της Επιτροπής των Περιφερειών

(2001/126/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ειδικότερα το άρθρο 263,

την απόφαση του Συμβουλίου της 26ης Ιανουαρίου 1998(1) για το διορισμό των τακτικών και αναπληρωματικών μελών της Επιτροπής των Περιφερειών,

εκτιμώντας ότι έχει κενωθεί μια θέση αναπληρωματικού μέλους της Επιτροπής των Περιφερειών, λόγω διορισμού του πρώην αναπληρωματικού μέλους κ. Paolo AGOSTINACCIO σε θέση τακτικού μέλους,

έχοντας υπόψη τη σχετική πρόταση της Ιταλικής Κυβερνήσεως,

ΑΠΟΦΑΣΙΖΕΙ:

Άρθρο μόνο

Διορίζεται ο κ. Luciano DEL FRE ως αναπληρωματικό μέλος της Επιτροπής των Περιφερειών, εις αντικατάσταση του κ. Paolo AGOSTINACCIO, και για το υπόλοιπο της θητείας αυτού, ήτοι ως τις 25 Ιανουαρίου 2002.

Βρυξέλλες, 12 Φεβρουαρίου 2001.

Για το Συμβούλιο

Ο Πρόεδρος

T. Östros

(1) ΕΕ L 28 της 4.2.1998, σ. 19.
Απόφαση του Συμβουλίου

της 19ης Ιανουαρίου 2001

για το διορισμό ενός μέλους της Οικονομικής και Κοινωνικής Επιτροπής

(2001/72/ΕΚ, Ευρατόμ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 258,

τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 166,

την απόφαση του Συμβουλίου της 15ης Σεπτεμβρίου 1998 για το διορισμό των μελών της Οικονομικής και Κοινωνικής Επιτροπής, για την περίοδο από 21 Σεπτεμβρίου 1998 έως 20 Σεπτεμβρίου 2002(1),

Eκτιμώντας ότι μετά την παραίτηση του κ. Flavio PASOTTI, η οποία γνωστοποιήθηκε στο Συμβούλιο στις 23 Ιουνίου 2000, έχει κενωθεί μια θέση μέλους στην προαναφερόμενη Επιτροπή,

έχοντας υπόψη τις υποψηφιότητες που πρότεινε η ιταλική κυβέρνηση,

έχοντας λάβει τη γνώμη της Επιτροπής των Ευρωπαϊκών Κοινοτήτων,

ΑΠΟΦΑΣΙΖΕΙ:

Άρθρο μόνο

Ο κ. Mario MINOJA διορίζεται μέλος της Οικονομικής και Κοινωνικής Επιτροπής, σε αντικατάσταση του κ. Flavio PASOTTI και για το υπόλοιπο της θητείας του, δηλαδή έως τις 20 Σεπτεμβρίου 2002.

Βρυξέλλες, 19 Ιανουαρίου 2001.

Για το Συμβούλιο

Ο Πρόεδρος

B. Ringholm

(1) ΕΕ L 257 της 19.9.1998, σ. 37.
Διορθωτικό στην απόφαση 2001/929/ΕΚ της Ευρωπαϊκής Κεντρικής Τράπεζας, της 20ής Δεκεμβρίου 2001, σχετικά με την έγκριση της ποσότητας των κερμάτων που πρόκειται να εκδοθούν το 2002 (EKT/2001/19)

(Επίσημη Εφημερίδα των Ευρωπαϊκών Κοινοτήτων L 344 της 28ης Δεκεμβρίου 2001)

Σελίδα 89, αιτιολογική σκέψη 1:

αντί:

(1) Η Ευρωπαϊκή Κεντρική Τράπεζα (ΕΚΤ) έχει το αποκλειστικό δικαίωμα να εγκρίνει την ποσότητα των κερμάτων που εκδίδουν τα κράτη μέλη, τα οποία έχουν υιοθετήσει το ευρώ (συμμετέχοντα κράτη μέλη) από την 1η Ιανουαρίου 1999.,

διάβαζε:

(1) Από την 1η Ιανουαρίου 1999, η Ευρωπαϊκή Κεντρική Τράπεζα (ΕΚΤ) έχει το αποκλειστικό δικαίωμα να εγκρίνει την ποσότητα των κερμάτων που εκδίδουν τα κράτη μέλη, τα οποία έχουν υιοθετήσει το ευρώ (συμμετέχοντα κράτη μέλη)..
Απόφαση της Ευρωπαϊκής Κεντρικής Τράπεζας

της 10ης Νοεμβρίου 2000

σχετικά με τη δημοσίευση των νομικών πράξεων και κειμένων της Ευρωπαϊκής Κεντρικής Τράπεζας

(EKT/2000/12)

(2001/150/ΕΚ)

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ,

Έχοντας υπόψη το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας (εφεξής καλούμενο "καταστατικό") και ιδίως τα άρθρα 10.4, 34.1 και 34.2,

Μετά από διαβούλευση με το Γενικό Συμβούλιο της Ευρωπαϊκής Κεντρικής Τράπεζας (ΕΚΤ),

Εκτιμώντας τα ακόλουθα:

(1) Η ΕΚΤ αποδίδει μεγάλη σημασία στην ενίσχυση της διαφάνειας του κανονιστικού πλαισίου του Ευρωπαϊκού Συστήματος Κεντρικών Τραπεζών (ΕΣΚΤ). Με γνώμονα την προσέγγιση αυτή, οι νομικές πράξεις και τα νομικά κείμενα της ΕΚΤ θα πρέπει να τίθενται στη διάθεση του ευρύτερου κοινού με σκοπό την ενημέρωσή του, ακόμη και στην περίπτωση που δεν υφίσταται σχετική υποχρέωση βάσει της συνθήκης για την ίδρυση της Ευρωπαϊκής Κοινότητας ή βάσει του καταστατικού.

(2) Η διαφάνεια, εξυπηρετείται βέλτιστα μέσω της δημοσίευσης των πράξεων και κειμένων της ΕΚΤ στην Επίσημη Εφημερίδα των Ευρωπαϊκών Κοινοτήτων σε όλες τις επίσημες γλώσσες της Κοινότητας,

ΑΠΟΦΑΣΙΖΕΙ:

Άρθρο 1

Με την παρούσα απόφαση δημοσιεύονται: η κατευθυντήρια γραμμή ΕΚΤ/1998/ΝΡ10, της 3ης Νοεμβρίου 1998, σχετικά με την εφαρμογή του άρθρου 52 του καταστατικού του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας (παράρτημα Ι της παρούσας απόφασης), η κατευθυντήρια γραμμή ΕΚΤ/1999/ΝΡ11, της 22ας Απριλίου 1999, σχετικά με την εξουσιοδότηση έκδοσης εθνικών τραπεζογραμματίων στη διάρκεια της μεταβατικής περιόδου (παράρτημα ΙΙ της παρούσας απόφασης), η κατευθυντήρια γραμμή ΕΚΤ/1998/ΝΡ28, της 22ας Δεκεμβρίου 1998, σχετικά με τους κοινούς κανόνες και τα ελάχιστα πρότυπα για την προστασία του εμπιστευτικού χαρακτήρα των ατομικών στατιστικών πληροφοριών που συλλέγει η Ευρωπαϊκή Κεντρική Τράπεζα με τη συνδρομή των εθνικών κεντρικών τραπεζών (παράρτημα ΙΙΙ της παρούσας απόφασης), η απόφαση ΕΚΤ/1998/ΝΡ1, της 19ης Ιουνίου 1998, σχετικά με το διορισμό και τη διάρκεια της σύμβασης του εξωτερικού ελεγκτή της Ευρωπαϊκής Κεντρικής Τράπεζας (παράρτημα IV της παρούσας απόφασης), η απόφαση ΕΚΤ/1998/ΝΡ15, της 1ης Δεκεμβρίου 1998, σχετικά με την εκτέλεση από την Ευρωπαϊκή Κεντρική Τράπεζα ορισμένων λειτουργιών που σχετίζονται με τη μεσοπρόθεσμη οικονομική στήριξη του ισοζυγίου πληρωμών των κρατών μελών (παράρτημα V της παρούσας απόφασης) και η σύσταση ΕΚΤ/1999/ΝΡ7, της 8ης Απριλίου 1999, σχετικά με τη λογιστική αντιμετώπιση των εξόδων που συνεπάγεται η έκδοση τραπεζογραμματίων (παράρτημα VI της παρούσας απόφασης).

Άρθρο 2

Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.

Φρανκφούρτη επί Μάιν, 10 Νοεμβρίου 2000.

Ο Πρόεδρος της ΕΚΤ

Willem F. Duisenberg
Απόφαση του Συμβουλίου

της 22ας Μαΐου 2000

για τη σύσταση επιτροπής πολιτικής διαχείρισης κρίσεων

(2000/354/ΚΕΠΠΑ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την Ευρωπαϊκή Ένωση, και ιδίως το άρθρο 28 παράγραφος 1,

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 207,

Εκτιμώντας τα ακόλουθα:

(1) Στο πλαίσιο της ενίσχυσης της κοινής εξωτερικής πολιτικής και πολιτικής ασφάλειας, και ειδικότερα της κοινής ευρωπαϊκής πολιτικής ασφάλειας και άμυνας που προβλέπεται στο άρθρο 17 της συνθήκης για την Ευρωπαϊκή Ένωση, το Ευρωπαϊκό Συμβούλιο του Ελσίνκι, στις 10 και 11 Δεκεμβρίου 1999, ζήτησε από την προεδρία και από τον Γενικό Γραμματέα/Ύπατο Εκπρόσωπο να προωθήσουν τις εργασίες του Συμβουλίου Γενικών Υποθέσεων σχετικά με όλες τις πλευρές της έκθεσης της Προεδρίας, συμπεριλαμβανομένης και της επιτροπής για την πολιτική διαχείριση κρίσεων.

(2) Το Ευρωπαϊκό Συμβούλιο της Λισαβόνας, στις 23 και 24 Μαρτίου 2000, κάλεσε το Συμβούλιο να συστήσει επιτροπή πολιτικής διαχείρισης κρίσεων μέχρι το Ευρωπαϊκό Συμβούλιο που θα συνέλθει στη Feira.

(3) Οι αποφάσεις οι σχετικές με τα μέσα για την πολιτική διαχείριση κρίσεων βάσει της συνθήκης ΕΚ θα ληφθούν σύμφωνα με τις διαδικασίες της συνθήκης.

(4) Το Ευρωπαϊκό Συμβούλιο του Ελσίνκι υπογράμμισε την ανάγκη να ενισχυθεί η δυνατότης αντιδράσεως και η αποτελεσματικότητα των πόρων και των μέσων της Ένωσης, καθώς και η συνέργειά τους.

(5) Η ανταλλαγή πληροφοριών και ο συντονισμός όσον αφορά τα μέσα πολιτικής διαχείρισης κρίσεων θα διευκολύνει, μεταξύ άλλων τις εργασίες του συντονιστικού μηχανισμού της Γραμματείας του Συμβουλίου, τη σύσταση του οποίου ενέκρινε το Ευρωπαϊκό Συμβούλιο του Ελσίνκι,

ΑΠΟΦΑΣΙΖΕΙ:

Άρθρο 1

Συνιστάται επιτροπή πολιτικής διαχείρισης κρίσεων αποτελούμενη από τους αντιπροσώπους των κρατών μελών.

Άρθρο 2

Η Επιτροπή λειτουργεί ως ομάδα εργασίας του Συμβουλίου και αναφέρει στην επιτροπή των Μονίμων Αντιπροσώπων. Διαβιβάζει πληροφορίες, διατυπώνει συστάσεις και παρέχει συμβουλές σχετικά με την πολιτική διαχείριση κρίσεων προς τη μεταβατική επιτροπή πολιτικής και ασφάλειας και τα άλλα ενδεδειγμένα όργανα του Συμβουλίου σύμφωνα με τις οικείες αρμοδιότητες.

Άρθρο 3

Η απόφαση αυτή παράγει αποτελέσματα την ημέρα της έκδοσής της.

Άρθρο 4

Η απόφαση δημοσιεύεται στην Επίσημη Εφημερίδα.

Βρυξέλλες, 22 Μαΐου 2000.

Για το Συμβούλιο

Ο Πρόεδρος

J. Gama
ΑΠΟΦΑΣΗ ΤΗΣ ΕΠΙΤΡΟΠΗΣ

της 22ας Φεβρουαρίου 2000

σχετικά με την έγκριση της διάθεσης στην αγορά "φωσφολιπιδίων από κρόκο αυγού" ως νέου τροφίμου ή νέου συστατικού τροφίμων σύμφωνα με τον κανονισμό (ΕΚ) αριθ. 258/97 του Ευρωπαϊκού Κοινοβουλίου και του Συμβουλίου

[κοινοποιηθείσα υπό τον αριθμό Ε(2000) 2]

(Το κείμενο στη γαλλική γλώσσα είναι το μόνο αυθεντικό)

(2000/195/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 258/97 του Ευρωπαϊκού Κοινοβουλίου και του Συμβουλίου, της 27ης Ιανουαρίου 1997, σχετικά με τα νέα τρόφιμα και τα νέα συστατικά τροφίμων(1), και ιδίως το άρθρο 7,

την αίτηση για διάθεση στην αγορά "φωσφολιπιδίων από κρόκο αυγού" ως νέου τροφίμου ή νέου συστατικού τροφίμων, την οποία υπέβαλε η εταιρεία Belovo στις αρμόδιες αρχές του Βελγίου στις 23 Ιανουαρίου 1998,

την έκθεση αρχικής αξιολόγησης που συνέταξαν οι αρμόδιες αρχές του Βελγίου και η οποία διαβιβάστηκε από την Επιτροπή σε όλα τα κράτη μέλη στις 29 Οκτωβρίου 1998,

Εκτιμώντας τα ακόλουθα:

(1) Εντός της προθεσμίας των 60 ημερών που ορίζει το άρθρο 6 παράγραφος 4 του κανονισμού, προβλήθηκαν αιτιολογημένες αντιρρήσεις σύμφωνα με τη συγκεκριμένη διάταξη. Βάσει του άρθρου 7 του κανονισμού, πρέπει να ληφθεί απόφαση με τη διαδικασία του άρθρου 13 του κανονισμού.

(2) Σύμφωνα με το άρθρο 11 του κανονισμού, ζητήθηκε η γνώμη της επιστημονικής επιτροπής τροφίμων σχετικά με το ζήτημα αυτό. Στις 17 Ιουνίου 1999, η επιστημονική επιτροπή τροφίμων διατύπωσε τη γνώμη της, κατά την οποία δεν υπάρχουν λόγοι για να θεωρηθεί ότι η διάθεση στην αγορά φωσφολιπιδίων που έχουν υποβληθεί σε καθαρισμό και συμπύκνωση με νέα τεχνική διεργασία, θα έχει οποιαδήποτε δυσμενή επίπτωση στη δημόσια υγεία και το προϊόν είναι ασφαλές για την κατανάλωση από τον άνθρωπο.

(3) Τα πρόσθετα τροφίμων που εμπίπτουν στο πεδίο εφαρμογής της οδηγίας 89/107/ΕΟΚ του Συμβουλίου, της 21ης Δεκεμβρίου 1988, για την προσέγγιση των νομοθεσιών των κρατών μελών σχετικά με τα πρόσθετα που μπορούν να χρησιμοποιούνται στα τρόφιμα τα οποία προορίζονται για ανθρώπινη διατροφή(2), εξαιρούνται από το πεδίο εφαρμογής του κανονισμού (ΕΚ) αριθ. 258/97. Κατά συνέπεια, η παρούσα απόφαση δεν συνιστά έγκριση της χρήσης φωσφολιπιδίων από κρόκο αυγού ως προσθέτου τροφίμων.

(4) Αποδείχθηκε επομένως ότι το προϊόν ανταποκρίνεται στα κριτήρια που καθορίζονται στο άρθρο 3 παράγραφος 1 του κανονισμού (ΕΚ) αριθ. 258/97.

(5) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής τροφίμων.

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Επιτρέπεται η διάθεση στην κοινοτική αγορά φωσφολιπιδίων από κρόκο αυγού με βαθμό καθαρότητας 85 % και 100 %, ως νέων τροφίμων ή νέων συστατικών των τροφίμων.

Άρθρο 2

Η παρούσα απόφαση απευθύνεται στην εταιρεία Belovo, Zone Industrielle 1, 6600 Bastogne, Βέλγιο.

Βρυξέλλες, 22 Φεβρουαρίου 2000.

Για την Επιτροπή

Erkki LIIKANEN

Μέλος της Επιτροπής

(1) ΕΕ L 43 της 14.2.1997, σ. 1.

(2) ΕΕ L 40 της 11.2.1989, σ. 27.
ΑΠΟΦΑΣΗ ΤΗΣ ΕΠΙΤΡΟΠΗΣ

της 21ης Δεκεμβρίου 1999

για την τροποποίηση της απόφασης 93/436/ΕΚ της Επιτροπής για τον καθορισμό των ειδικών όρων εισαγωγής αλιευτικών προϊόντων καταγωγής Χιλής

[κοινοποιηθείσα υπό τον αριθμό Ε(1999) 4749]

(Κείμενο που παρουσιάζει ενδιαφέρον για τον ΕΟΧ)

(2000/61/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 91/493/ΕΟΚ του Συμβουλίου, της 22ας Ιουλίου 1991, περί καθορισμού των υγειονομικών κανόνων οι οποίοι διέπουν την παραγωγή και τη διάθεση στην αγορά των αλιευτικών προϊόντων(1), όπως τροποποιήθηκε τελευταία από την οδηγία 97/79/ΕΚ του Συμβουλίου(2), και ιδίως το άρθρο 11,

Εκτιμώντας τα ακόλουθα:

(1) το υγειονομικό πιστοποιητικό για αλιευτικά προϊόντα καταγωγής Χιλής που προορίζονται για εξαγωγή στην Ευρωπαϊκή Κοινότητα θεσπίστηκε με την απόφαση 93/436/ΕΟΚ της Επιτροπής, της 30ής Ιουνίου 1993, για τον καθορισμό των ειδικών όρων εισαγωγής αλιευτικών προϊόντων καταγωγής Χιλής(3), όπως τροποποιήθηκε τελευταία από την απόφαση 96/674/ΕΚ(4)·

(2) οι όροι εισαγωγής δίθυρων μαλακίων, εχινοδέρμων, χιτωνοφόρων και θαλασσίων γαστερόποδων καταγωγής Χιλής καθορίζονται στην απόφαση 96/675/ΕΚ της Επιτροπής(5)·

(3) οι παραπομπές στην νομοθεσία που αναφέρονται στο υπόδειγμα του υγειονομικού πιστοποιητικού το οποίο περιλαμβάνεται στο παράρτημα Α της απόφασης 93/436/ΕΟΚ παρουσιάζουν ορισμένα λάθη και, ως εκ τούτου, είναι αναγκαίο να τροποποιηθεί το εν λόγω υπόδειγμα·

(4) τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το παράρτημα Α της απόφασης 93/436/ΕΟΚ αντικαθίσταται από το παράρτημα της παρούσας απόφασης.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 21 Δεκεμβρίου 1999.

Για την Επιτροπή

David BYRNE

Μέλος της Επιτροπής

(1) ΕΕ L 268 της 24.9.1991, σ. 15.

(2) ΕΕ L 24 της 30.1.1998, σ. 31.

(3) ΕΕ L 202 της 12.8.1993, σ. 31.

(4) ΕΕ L 313 της 3.12.1996, σ. 29.

(5) ΕΕ L 313 της 3.12.1996, σ. 38.

ΠΑΡΑΡΤΗΜΑ

"ΠΑΡΑΡΤΗΜΑ A

>PIC FILE= "L_2000022EL.006303.EPS">

>PIC FILE= "L_2000022EL.006401.EPS">"
ΑΠΟΦΑΣΗ ΤΗΣ ΕΠΙΤΡΟΠΗΣ

της 14ης Ιανουαρίου 2000

για τροποποίηση της απόφασης 1999/246/ΕΚ για την έγκριση ορισμένων σχεδίων αντιμετώπισης έκτακτης ανάγκης για την καταπολέμηση της κλασικής πανώλους των χοίρων

(Κείμενο που παρουσιάζει ενδιαφέρον για τον ΕΟΧ)

(2000/113/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 80/217/ΕΟΚ του Συμβουλίου, της 22ας Ιανουαρίου 1980, περί θεσπίσεως κοινοτικών μέτρων για την καταπολέμηση της κλασικής πανώλους των χοίρων(1), όπως τροποποιήθηκε τελευταία από την οδηγία 93/384/ΕΚ(2), και ιδίως άρθρο 14β,

Εκτιμώντας τα ακόλουθα:

(1) τα κριτήρια που πρέπει να εφαρμόζονται mutatis mutandis όταν καταρτίζονται σχέδια αντιμετώπισης έκτακτης ανάγκης για την καταπολέμιση της κλασικής πανώλους των χοίρων, έχουν θεσπιστεί με την απόφαση 91/42/ΕΟΚ της Επιτροπής(3)·

(2) η Ελλάδα και το Λουξεμβούργο έχουν υποβάλει για έγκριση εθνικά σχέδια αντιμετώπισης έκτακτης ανάγκης·

(3) μετά από εξέταση, τα εν λόγω σχέδια πληρούν τα κριτήρια της απόφασης 91/42/ΕΟΚ και παρέχουν τη δυνατότητα επίτευξης του επιθυμητού στόχου, εάν εφαρμοστούν αποτελεσματικά·

(4) η Επιτροπή ενέκρινε με την απόφαση 1999/246/ΕΚ(4), τα σχέδια αντιμετώπισης έκτακτης ανάγκης που υπέβαλαν ορισμένα κράτη μέλη·

(5) η απόφαση 1999/246/ΕΚ πρέπει να τροποποιηθεί ώστε να συμπεριληφθούν τα σχέδια που υπέβαλαν η Ελλάδα και το Λουξεμβούργο·

(6) τα μέτρα που προβλέπονται από την παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το παράρτημα της απόφασης 1999/246/ΕΚ αντικαθίσταται από το παράρτημα της παρούσας απόφασης.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 14 Ιανουαρίου 2000.

Για την Επιτροπή

David BYRNE

Μέλος της Επιτροπής

(1) ΕΕ L 47 της 21.1.1980, σ. 11.

(2) ΕΕ L 166 της 8.7.1993, σ. 34.

(3) ΕΕ L 23 της 29.1.1991, σ. 29.

(4) ΕΕ L 93 της 8.4.1999, σ. 24.

ΠΑΡΑΡΤΗΜΑ

Βέλγιο

Δανία

Γερμανία

Ελλάδα

Ισπανία

Γαλλία

Ιρλανδία

Ιταλία

Λουξεμβούργο

Κάτω Χώρες

Αυστρία

Πορτογαλία

Φινλανδία

Σουηδία

Ηνωμένο Βασίλειο
Απόφαση του Συμβουλίου

της 14ης Δεκεμβρίου 2000

για τη σύναψη συμφωνίας υπό τη μορφή ανταλλαγής επιστολών σχετικά με την προσωρινή εφαρμογή του τετάρτου πρωτοκόλλου για τον καθορισμό των όρων αλιείας, οι οποίοι προβλέπονται στην αλιευτική συμφωνία μεταξύ της Ευρωπαϊκής Οικονομικής Κοινότητας, αφενός, της Κυβέρνησης της Δανίας και της τοπικής Κυβέρνησης της Γροιλανδίας, αφετέρου

(2000/815/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 300 παράγραφος 2,

την πρόταση της Επιτροπής,

Εκτιμώντας τα ακόλουθα:

(1) Στο πλαίσιο της αλιευτικής συμφωνίας μεταξύ της Ευρωπαϊκής Οικονομικής Κοινότητας, αφενός, και της Κυβέρνησης της Δανίας και της τοπικής Κυβέρνησης της Γροιλανδίας, αφετέρου(1), όσον αφορά την αλιεία στα ύδατα της αποκλειστικής οικονομικής ζώνης της Γροιλανδίας, η Κοινότητα και η Κυβέρνηση της Δανίας και η τοπική Κυβέρνηση της Γροιλανδίας διεξήγαγαν διαπραγματεύσεις για ένα νέο πρωτόκολλο εφαρμογής, το οποίο προορίζεται να καλύψει την περίοδο 2001-2006.

(2) Αποτέλεσμα των εν λόγω διαπραγματεύσεων ήταν η μονογραφή ενός νέου πρωτοκόλλου στις 13 Σεπτεμβρίου 2000.

(3) Βάσει του νέου αυτού πρωτοκόλλου, οι κοινοτικοί αλιείς θα διαθέτουν αλιευτικές δυνατότητες σε ύδατα υπό τη δικαιοδοσία της Γροιλανδίας από την 1η Ιανουαρίου 2001 έως τις 31 Δεκεμβρίου 2006.

(4) Το εν λόγω πρωτόκολλο πρέπει να εφαρμοσθεί από την 1η Ιανουαρίου 2001 προκειμένου να μη διακοπούν οι αλιευτικές δραστηριότητες των κοινοτικών σκαφών. Για το σκοπό αυτό, τα δύο μέρη μονογράφησαν συμφωνία υπό τη μορφή ανταλλαγής επιστολών που προβλέπει τη προσωρινή εφαρμογή του μονογραφηθέντος πρωτοκόλλου από την επομένη της λήξης του ισχύοντος πρωτοκόλλου. Η εν λόγω συμφωνία θα πρέπει να εγκριθεί εν αναμονή της έκδοσης τελικής απόφασης σύμφωνα με το άρθρο 37 της συνθήκης.

(5) Για να διασφαλιστούν οι βιοτικοί πόροι των κοινοτικών αλιέων πρέπει να ανοιχθούν οι αλιείες αυτές την 1η Ιανουαρίου 2001. Δεδομένου του επείγοντος χαρακτήρος του θέματος, πρέπει οπωσδήποτε να δοθεί μια εξαίρεση από την περίοδο των έξη εβδομάδων που προβλέπεται στην παράγραφο 1 σημείο 3) του πρωτοκόλλου σχετικά με το ρόλο των εθνικών κοινοβουλίων της Ευρωπαϊκής Ένωσης, που επισυνάπτεται στη συνθήκη του Άμστερνταμ,

ΑΠΟΦΑΣΙΖΕΙ:

Άρθρο 1

Η συμφωνία υπό τη μορφή ανταλλαγής επιστολών σχετικά με την προσωρινή εφαρμογή του τετάρτου Πρωτοκόλλου για τον καθορισμό των όρων αλιείας, οι οποίοι προβλέπονται στην αλιευτική συμφωνία μεταξύ της Ευρωπαϊκής Κοινότητας, αφενός, και της Κυβέρνησης της Δανίας και της τοπικής Κυβέρνησης της Γροιλανδίας, αφετέρου, εγκρίνεται εξ ονόματος της Κοινότητας.

Τα κείμενα της συμφωνίας υπό τη μορφή ανταλλαγής επιστολών καθώς και το πρωτόκολλο επισυνάπτονται στην παρούσα απόφαση.

Άρθρο 2

Ο Πρόεδρος του Συμβουλίου εξουσιοδοτείται να ορίσει τα πρόσωπα που είναι αρμόδια να υπογράψουν τη συμφωνία υπό τη μορφή ανταλλαγής επιστολών δεσμεύοντας την Κοινότητα.

Βρυξέλλες, 14 Δεκεμβρίου 2000.

Για το Συμβούλιο

Ο Πρόεδρος

J. Glavany

(1) ΕΕ L 29 της 1.2.1985, σ. 9.